[image: ]

[bookmark: _GoBack]
ATMINTINĖ VEIVIRŽĖNŲ JURGIO ŠAULIO GIMNAZIJOS BENDRUOMENEI
	
Vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimo Nr. V-1839, Nr. V-1838, Nr. V-1475, 2020 m. birželio 16 d. sprendimo Nr. V-1487 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo 2020 m. rugpjūčio 17 d. sprendimo Nr.  V-1840 ir 2020 m. birželio 16 d. sprendimo Nr. V-1468 „Dėl viešojo maitinimo įstaigoms būtinų sąlygų“ 2020 m.  rugpjūčio 20   d. Nr.  V-1884 pakeitimais bei aptarus pedagogų tarybos posėdyje nuo 2020 m. rugsėjo 1 d. Veiviržėnų Jurgio Šaulio gimnazijoje numatoma:
1. Mokiniai, kurie atvykstate mokykliniu ar užmiesčio autobusu iki ugdymo įstaigos pagal sudarytą grafiką, sėdėkite saugiu atstumu vienas nuo kito bei vairuotojo ir dėvėkite nosį ir burną dengiančią apsaugos priemonę (veido kaukę, respiratorių ar kitas priemones, toliau – kaukė). Mokyklinio autobuso dažniausiai liečiami paviršiai dezinfekuojami kas kartą prieš įlaipinant kitą vežamų mokinių grupę.
2. Atvykę prie ugdymo įstaigos perskaitykite informaciją: apie asmens higienos laikymosi būtinumą, apie draudimą dalyvauti ugdyme, apie nustatytus reikalavimus dėvėti kaukes, apie judėjimo srautus.
3. Bendruomenės narių judėjimo srautai gimnazijoje reguliuojami: 
· ikimokyklinio, priešmokyklinio skyriai naudoja skirtingus įėjimus;
· pradinių klasių mokiniai – pro kiemo įėjimą ir naudojasi I aukšto pradinukų korpusu bei laisvalaikio 
zona (atitverta laikina sienele);
· 5-8 kl. mokiniai įeina per paradinį įėjimą, naudojai rūbine ir II aukšto kabinetais bei koridoriumi;
· I–IV g klasių mokiniai naudojasi III aukšto kabinetais bei koridoriumi.
4. Laikinos viršutinių rūbų kabyklos įrengtos prie 1–4 klasių ir I–IV  klasių kabinetų.
5. Į valgyklą einame pagal sudarytą grafiką. Kol einame, stovime eilėje turime dėvėti kaukę, laikytis          1 metro atstumo nuo kito mokinio.
6. Ugdymo proceso metu kaukių dėvėti nereikia, (1-12 kl. mokytojams dėvėti kaukę privalu, jei 
neišlaikomas 2 metrų atstumas),  išėjus į koridorių, tol kol einate į lauką ar pradedate valgyti, turite dėvėti kaukę.
7. Ugdymo procesas pagal galimybes vykdomas išnaudojant lauko bei miestelio erdves.
8. Gamtos mokslų, informatikos, menų, sporto, šokio pamokos, specialistų konsultacijos vyks 
specializuotose klasėse (salėje, spec. kabinetuose).
9. Po kiekvieno užsiėmimo specializuoti kabinetai bei kitos klasės vėdinamos ir dezinfekuojamos laikantis 
reikalavimų (po kiekvieno užsiėmimo ar 2 kartus per dieną ir dažniau).
10. Mokytojai apsaugos priemonėmis yra aprūpinti. Jei darbuotojams pasireiškia karščiavimas (37,3 °C ir
daugiau) ar turi ūmių viršutinių kvėpavimo takų infekcijos požymių (sloga, kosulys ir kt.), dirbti negali. 
11. Mokiniai, juos atlydintys asmenys, darbuotojai švietimo įstaigose turi galimybę pasimatuoti
temperatūrą. 
12. Tėveliai:
·  savo vaikus aprūpinkite veido kaukėmis, taip pat domėkitės kaip jie laikosi rekomendacijų bei taisyklių;
· patikslinkite savo kontaktus, kad galėtume susisiekti, jei reiktų pasiimti vaiką per 1 valandą; 
· informuokite ugdymo įstaigos vadovą apie vaikui ar jo šeimos nariams nustatytą COVID-19 ligą;
· rekomenduojame, esant galimybei, vaiko laukti ugdymo įstaigos lauko erdvėse, o iškilusius klausimus, jei įmanoma, spręsti nuotoliniu būdu (telefonu ar el. paštu). 
· [bookmark: _Hlk49708473]draudžiama į ugdymo įstaigą leisti tuos ugdytinius: kuriems pasireiškia karščiavimas (37,3 °C ir daugiau); kurie turi ūmių viršutinių kvėpavimo takų infekcijos požymių (sloga, kosulys ir kt.); kuriems pasireiškia ūmių žarnyno infekcijų požymių (viduriavimas, vėmimas ir kt.); kurie skundžiasi skausmais ar turi nežinomos kilmės bėrimo elementų; kurie turi utėlių ar glindų.
13. Atsiminkite, jei turite laikytis saviizoliacijos, tai 14 d. turite likti namuose. 
Bus informuojama apie darbą ir ugdymą kitomis sąlygomis. 
Vadovaukimės šiomis bendromis taisyklėmis, kol nenumatyta kitaip.
Jei nesilaikoma susitarimų, vaikui neleidžiama dalyvauti ugdymo procese! 
SAUGOKIME SAVE IR KITUS!

